# Tumor de Warthin

El tumor de Warthin, també conegut com a cistadenoma papil·lar limfomatós o adenolimfoma, és un tumor benigne i quístic de les glàndules salivals que conté en el seu interior abundants limfòcits, un component epitelial oncocític i un estroma limfoide similar al dels ganglis limfàtics que es pot caracteritzar per mitjà d'immunohistoquímica i estudis de genètica molecular quan s'ha de distingir d'un limfoma maligne. En aquest estroma sovint hi ha centres germinals, macròfags, material mucós, mastòcits i cèl·lules gegants multinucleades. La seva histogènesi s'associa amb inclusions heterotòpiques de conductes salivals en els nòduls limfàtics de la paròtide. Té diversos subtipus histològics i un perfil immunohistoquímic peculiar. Les tincions són diferents per cadascun dels seus dos tipus d'epiteli, el columnar oncocitari i el basal. Rep el nom del patòleg estatunidenc Aldred Scott Warthin (1866-1931), que va descriure dos casos el 1929. Té la màxima incidència en la cinquena i sisena dècades de la vida. Està fortament associat amb el tabaquisme, però la seva etiopatogènesi no es coneix amb claredat. Alguna vegada sorgeix a la nasofaringe, a la carúncula lacrimal, al llavi, a la laringe a la glàndula salival menor orofaríngica. o a la glàndula salival submandibular. La seva mida sol ser petita, d'entre 2 i 4 centímetres de diàmetre. Molt eventualment, és una troballa mèdica incidental. No és rara la coexistència en la mateixa localització topogràfica corporal d'un tumor de Warthin i d'altres neoplàsies de similar histogènesi. Els tumors de Warthin gegants són poc comuns. Poden arribar a tenir 15 cm de diàmetre i causar deformitats cervicofacials.

## Diagnòstic

La punció aspirativa amb agulla fina (PAAF), seguida d'una biòpsia o d'un estudi citopatològic del material tissular obtingut, és un procediment àmpliament emprat en la diagnosi del tumor de Warthin que té una sensibilitat i una especificitat molt altes. En rares ocasions, la pràctica d'una PAAF en aquest tipus de tumor es complica amb una inflamació parotídia aguda. La imatge per ressonància magnètica amb contrast dinàmic és una prova útil per diferenciar un tumor de Warthin d'una neoplàsia maligna de la glàndula paròtide i una ressonància magnètica semiquantitativa ajuda a distingir amb precisió un adenoma pleomòrfic d'aquesta glàndula i un tumor de Warthin. El diagnòstic diferencial del tumor de Warthin també inclou el schwannoma intraparotidi, el carcinoma ben diferenciat amb metàstasis als ganglis limfàtics cervicals, el carcinoma mucoepidermoide oncocític parotidi, el carcinoma mucoepidermoide esclerosant, l'oncocitoma o el limfadenoma sebaci de la paròtide. Ocasionalment, les característiques clíniques i radiològiques d'alguns tumors de Warthin extraparotidis són molt semblants a les que tenen les metàstasis d'un carcinoma oral.

## Signes i símptomes

El tumor de Warthin afecta sobretot a persones grans (de 60 a 70 anys) i obeses. La seva incidència és lleugerament major en el sexe masculí, segons estudis recents. El tumor és de creixement lent, indolor i sol aparèixer a la cua de la paròtide. És el segon tumor de les glàndules salivals més freqüent, després de l'adenoma pleomòrfic. Un 4-6 per cent dels casos d'aquesta neoplàsia són bilaterals o multifocals i solen anar acompanyats d'altres tumors salivals o extrasalivals. En algun cas, pot originar una úlcera cutània, infreqüentment amb un aspecte similar al d'un carcinoma de tiroide avançat. És molt poc probable que el tumor de Warthin esdevingui maligne i es transformi en un carcinoma escatós. Rares vegades, un limfoma difús de cèl·lules B grans és desenvolupa a partir d'un tumor de Warthin heterotòpic cervical o parotidi, un limfoma fol·licular sorgeix dins d'un tumor de Warthin, un limfoma limfoblàstic de cèl·lules T es troba en l'examen anatomopatològic d'una parotidectomia per aquest tumor, un tumor de Warthin intraparotidi és l'origen d'un carcinoma mucoepidermoide d'alt grau o unes limfadenopaties al coll i al mediastí són la manifestació d'un tumor de Warthin multifocal. La concurrència en un mateix individu d'un tumor de Warthin i una sialoadenitis relacionada amb IgG4, d'un tumor de Warthin de la paròtide i un altre nasofaríngic simultàniament, d'un tumor de Warthin i un limfoma de cèl·lules del mantell parotidi, d'un carcinoma de pulmó de cèl·lules no petites i un tumor de Warthin extraparotidi, d'un tumor de Warthin en un gangli limfàtic del coll i un limfoma de Hodgkin clàssic, d'una adenosi poliquística esclerosant de la paròtide i un tumor de Warthin multifocal, de la malaltia de Kimura (granuloma eosinofílic) i un tumor de Warthin, un tumor de Warthin i una infecció tuberculosa de la glàndula paròtide o d'un carcinoma papil·lar de tiroide, un tumor de Warthin parotidi i un carcinoma de glàndula paratiroide no funcionant (que no allibera hormones) són fets excepcionals. També és del tot insòlita la coexistència sincrònica d'un tumor de Warthin i d'un carcinoma de cèl·lules escatoses de la cavitat oral, d'un tumor de Warthin i una histiocitosi de cèl·lules de Langerhans inductora d'importants anomalies histopatològiques als nòduls limfàtics de la paròtide, d'un tumor de Warthin en la paròtide i un altre nasofaríngic o d'un tumor de Warthin i d'un cistadenoma oncocític papil·lar en una paròtide del mateix costat. S'ha descrit la superimposició d'un carcinoma mucoepidermoide sobre un tumor de Warthin, l'infart d'un tumor de Warthin amb focus de necrosi coagulativa i de metaplàsia epitelial semblant a la del carcinoma mucoepidermoide, el desenvolupament d'un carcinoma dels conductes salivals en un tumor de Warthin parotidi i de tumor de Warthin bilateral multifocal associat a una neoplàsia ectòpica, la insòlita presència d'un adenoma pleomòrfic i un tumor de Warthin en una única glàndula paròtide dolorosa i amb edematització progressiva, la inhabitual existència d'una hiperplàsia nodular oncocítica significativa en un tumor de Warthin pobre en estroma i la metastatització d'un tumor de Warthin per un carcinoma de mama. Rarament la inflamació granulomatosa necrotitzant per tuberculosi en un tumor de Warthin causa una forta adhesió del nervi facial a la glàndula paròtide que no es pot resoldre quirúrgicament. La sialoadenitis xantogranulomatosa parotídia és un canvi inflamatori reactiu inusual associat amb freqüència al tumor de Warthin.

## Tractament

Per regla general, el tractament del tumor de Warthin és una parotidectomia total o parcial. Les complicacions d'aquesta cirurgia inclouen el seroma (una acumulació localitzada de líquid serós en els teixits), la parèsia transitòria o la paràlisi del nervi facial i la síndrome de Frey. No solen aparèixer recurrències postoperatòries tumorals. El tipus i extensió del procediment quirúrgic varien segons els resultats de la citologia preoperatòria, de l'avaluació de les proves funcionals d'imatge mèdica, de les característiques histopatològiques i de la mida i la localització concreta del tumor. En alguns casos està indicada la seva ablació per radiofreqüència o la pràctica d'una escleroteràpia amb alcohol guiada per ecografia.

## Referències

* ↑ Liang, CH; Di, WY; Ren, JP; Zhou, FM; Hu, Y; et al «Imaging, clinical and pathological features of salivary gland adenolymphoma» (en anglès). Eur Rev Med Pharmacol Sci, 2014; 18 (23), pp: 3638-3644. ISSN 2284-0729. PMID: 25535134 [Consulta: 19 setembre 2024].
* ↑ Dăguci, L; Simionescu, C; Stepan, A; Munteanu, C; et al «Warthin tumor--morphological study of the stromal compartment» (en anglès). Rom J Morphol Embryol, 2011; 52 (4), pp: 1319-1123. ISSN 2066-8279. PMID: 22203940 [Consulta: 1r setembre 2024].
* ↑ Song, K; Cotelingam, JD; Lowery-Nordberg, M; Wei, Sun «Characterization of the lymphoid stroma in Warthin's tumor of salivary gland by immunohistochemistry, heavy chain gene and Bcl-2 gene rearrangement» (en anglès). Am J Transl Res, 2009 Abr 5; 1 (4), pp: 352-357. PMID: 19956447. ISSN: 1943-8141. PMC: 2780035 [Consulta: 25 febrer 2025].
* ↑ Faur, A; Lazăr, E; Cornianu, M; Dema, A; et al «Warthin tumor: a curious entity--case reports and review of literature» (en anglès). Rom J Morphol Embryol, 2009; 50 (2), pp: 269-273. ISSN 2066-8279 . PMID: 19434322 [Consulta: 27 agost 2024].
* ↑ Köybaşioğlu, FF; Önal, B; Han, Ü; Adabağ, A; Şahpaz, A «Cytomorphological findings in diagnosis of Warthin tumor» (en anglès). Turk J Med Sci, 2020 Feb 13; 50 (1), pp: 148-154. PMID: 31769640. DOI: 10.3906/sag-1901-215. PMC: 7080357 [Consulta: 10 febrer 2025].
* ↑ Cope, W; Naugler, C; Taylor, SM; Trites, J; et al «The association of warthin tumor with salivary ductal inclusions in intra and periparotid lymph nodes» (en anglès). Head Neck Pathol, 2014 Mar; 8 (1), pp: 73-76. PMID: 23868565. DOI: 10.1007/s12105-013-0477-5. PMC: 3950383 [Consulta: 5 gener 2025].
* ↑ Raghu, AR; Rehani, S; Bishen, KA; Sagari, S «Warthin's Tumour: A Case Report and Review on Pathogenesis and its Histological Subtypes» (en anglès). J Clin Diagn Res, 2014 Set; 8 (9), pp: ZD37-ZD40. PMID: 25386545. DOI: 10.7860/JCDR/2014/8503.4908. PMC: 4225997 [Consulta: 12 març 2025].
* ↑ Dăguci, L; Stepan, AE; Mercuţ, V; Dăguci, C; Bătăiosu, M; Andrei, OC; Dascălu, IT; et al «Immunohistochemical study of the epithelial and stromal components of Warthin’s tumor» (en anglès). Rom J Morphol Embryol, 2016; 57 (1), pp: 179-184. ISSN 1220-0522. PMID: 27151705 [Consulta: 2 gener 2025].
* ↑ Dăguci, L; Stepan, A; Mercuţ, V; Dăguci, C; et al «Immunohistochemical expression of CK7, CK5/6, CK19, and p63 in Warthin tumor» (en anglès). Rom J Morphol Embryol, 2012; 53 (3), pp: 603-607. ISSN 2066-8279. PMID: 22990554 [Consulta: 30 desembre 2024].
* ↑ Wright, JR «Aldred Scott Warthin: Ann Arbor's Erudite, Outspoken, and Academically Transformative Early 20th Century Pathologist» (en anglès). Arch Pathol Lab Med, 2021 Oct 1; 145 (10), pp: 1297-1306. ISSN 1543-2165. DOI: 10.5858/arpa.2020-0474-HP. PMID: 33503235 [Consulta: 9 setembre 2024].
* ↑ Ide, F; Sakamoto, S; Miyazaki, Y; Nishimura, M; Ito, Y; et al «Warthin Tumor of the Parotid Gland: The History of an Eponym» (en anglès). Head Neck Pathol, 2023 Set; 17 (3), pp: 775-781. PMID: 37227678. DOI: 10.1007/s12105-023-01559-5. PMC: 10513982 [Consulta: 22 agost 2024].
* ↑ Patel, DK; Morton, RP «Demographics of benign parotid tumours: Warthin's tumour versus other benign salivary tumours» (en anglès). Acta Otolaryngol, 2016; 136 (1), pp: 83-86. ISSN 1651-2251. DOI: 10.3109/00016489.2015.1081276. PMID: 26449442 [Consulta: 16 març 2025].
* ↑ Kuzenko, YV; Romanuk, AM; Dyachenko, OO; Hudymenko, O «Pathogenesis of Warthin's tumors» (en anglès). Interv Med Appl Sci, 2016 Jun 1; 8 (2), pp: 41-48. PMID: 28386459. DOI: 10.1556/1646.8.2016.2.2. PMC: 5370350 [Consulta: 24 agost 2024].
* ↑ Dell'Aversana Orabona, G; Abbate, V; Piombino, P; Romano, A; Schonauer, F; Iaconetta, G; et al «Warthin's tumour: Aetiopathogenesis dilemma, ten years of our experience» (en anglès). J Craniomaxillofac Surg, 2015 Maig; 43 (4), pp: 427-431. ISSN 1010-5182. DOI: 10.1016/j.jcms.2014.11.019. PMID: 25814196 [Consulta: 1r setembre 2024].
* ↑ Shi, Z; Zhai, X «Nasopharyngeal Warthin's Tumors: A Case Report and Minireview» (en anglès). Ear Nose Throat J, 2022 Ag 13; 1455613221119060, pp: 1-5. DOI: 10.1177/01455613221119060. ISSN: 1942-7522. PMID: 35968764 [Consulta: 29 agost 2024].
* ↑ Liu, R; Wang, L; Yang, B; Ge, X; Ma, J «A Rare Warthin Tumor Occurring in Lacrimal Caruncle: A Case Report» (en anglès). Clin Oncol, 2019; 4 (1), pp: 1659. DOI: 10.25107/2474-1663-v4-id1659. ISSN: 2474-1663 [Consulta: 5 desembre 2024].
* ↑ Petrocelli, M; Sbordone, C; Salzano, G; Dell'Aversana Orabona, G; Maria Cassandro, FM; Fusetti, S; et al «Incidental finding of upper lip Warthin tumor» (en anglès). Ann Ital Chir, 2017 Nov 14; 6, pp: S2239253X17027578. ISSN: 2239-253X. PMID: 29134953 [Consulta: 6 març 2025].
* ↑ Nisa, L; Landis, BN; Salmina, C; Ailianou, A; et al «Warthin's tumor of the larynx: a very rare case and systematic review of the literature» (en anglès). J Otolaryngol Head Neck Surg, 2015 Maig 12; 44 (1), pp: 16. DOI: 10.1186/s40463-015-0067-5. PMC: 4464238. PMID: 25964051 [Consulta: 29 agost 2024].
* ↑ Diaz-Segarra, N; Young, LK; Levin, K; Rafferty, W; et al «Warthin tumor of the oropharyngeal minor salivary gland» (en anglès). SAGE Open Med Case Rep, 2018 Des 10; 6, pp: 2050313X18818712. DOI: 10.1177/2050313X18818712. PMC: 6295750. PMID: 30574313 [Consulta: 1r setembre 2024].
* ↑ Zakaria, NA; Chen, IHK; Yong, E; Mahadzir, M «Uncommon Site Presentation: A Case Report of Extraparotid Warthin's Tumor» (en anglès). Cureus, 2024 Jun 5; 16 (6), pp: e61734. DOI: 10.7759/cureus.61734. PMC: 11225929. PMID: 38975407 [Consulta: 12 setembre 2024].
* ↑ Hatch, RL; Shah, S «Warthin tumor: a common, benign tumor presenting as a highly suspicious mass» (en anglès). J Am Board Fam Pract, 2005 Jul-Ag; 18 (4), pp: 320-322. DOI: 10.3122/jabfm.18.4.320. ISSN: 1544-8770. PMID: 15994480 [Consulta: 7 febrer 2025].
* ↑ Yang, Y; Yang, P; Liu, X; Zhang, Q «Warthin's Tumor Unexpectedly Detected in Submandibular Gland After Neck Dissection in Carcinoma of Floor of Mouth: A Case Report» (en anglès). J Maxillofac Oral Surg, 2021 Des; 20 (4), pp: 594-596. DOI: 10.1007/s12663-020-01330-1. PMC: 8554888. PMID: 34776691 [Consulta: 4 octubre 2024].
* ↑ Maiorano, E; Lo Muzio, L; Favia, G; Piattelli, A «Warthin's tumour: a study of 78 cases with emphasis on bilaterality, multifocality and association with other malignancies» (en anglès). Oral Oncol, 2002 Gen; 38 (1), pp: 35-40. DOI: 10.1016/s1368-8375(01)00019-7. ISSN: 1368-8375. PMID: 11755819 [Consulta: 10 març 2024].
* ↑ Salaria, N; Garg, U; Kumar, S; Verma, D; et al «Giant Warthin's Tumour of the Parotid Gland: A Rare Case Report» (en anglès). Indian J Otolaryngol Head Neck Surg, 2019 Oct; 71 (Supl 1), pp: 839-843. DOI: 10.1007/s12070-019-01675-1. PMC: 6848538. PMID: 31742077 [Consulta: 27 agost 2024].
* ↑ Porﬁre, IM; Pers, N; Apostol, A; Albu, S «Unilateral Deforming Warthin's Tumor: Case Report and Literature Review» (en anglès). Surgeries, 2020 Set 10; 1 (2), pp: 46-53. DOI: 10.3390/surgeries1020006. ISSN: 2673-4095 [Consulta: 27 novembre 2024].
* ↑ Fisher, R; Ronen, O «Cytologic diagnosis of parotid gland Warthin tumor: Systematic review and meta-analysis» (en anglès). Head Neck, 2022 Oct; 44 (10), pp: 2277-2287. PMID: 35586869. DOI: 10.1002/hed.27099. PMC: 9545504 [Consulta: 24 setembre 2024].
* ↑ So, T; Sahovaler, A; Nichols, A; Fung, K; Yoo, J; et al «Utility of clinical features with fine needle aspiration biopsy for diagnosis of Warthin tumor» (en anglès). J Otolaryngol Head Neck Surg, 2019 Ag 29; 48 (1), pp: 41. PMID: 31464652. DOI: 10.1186/s40463-019-0366-3. PMC: 6716907 [Consulta: 14 setembre 2024].
* ↑ Viana Coelho, M; Sousa, D; Antunes da Silva, S; Marques Osorio, R; et al «Acute Parotitis: A Rare Complication of Fine Needle Aspiration in Warthin Tumour» (en anglès). Eur J Case Rep Intern Med, 2019 Jun 14; 6 (6), pp: 001147. PMID: 31293999. DOI: 10.12890/2019_001147. PMC: 6601691 [Consulta: 3 gener 2025].
* ↑ Mikaszewski, B; Markiet, K; Smugała, A; Stodulski, D; et al «Value of dynamic contrast enhanced MRI in differential diagnostics of Warthin tumors and parotid malignancies» (en anglès). Sci Rep, 2021 Ag 11; 11 (1), pp: 16282. PMID: 34381113. DOI: 10.1038/s41598-021-95820-y. PMC: 8357791 [Consulta: 14 setembre 2024].
* ↑ He, SN; Lu, RC; Zhou, JL; Wang, B; et al «Semiquantitative magnetic resonance imaging parameters for differentiating parotid pleomorphic adenoma from Warthin tumor» (en anglès). Quant Imaging Med Surg, 2023 Set 1; 13 (9), pp: 6152-6163. PMID: 37711827. DOI: 10.21037/qims-22-1445. PMC: 10498251 [Consulta: 10 octubre 2024].
* ↑ McCarthy, WA; Cox, BL «Intraparotid schwannoma» (en anglès). Arch Pathol Lab Med, 2014 Jul; 138 (7), pp: 982-985. ISSN 1543-2165. DOI: 10.5858/arpa.2013-0014-RS. PMID: 24978928 [Consulta: 19 desembre 2024].
* ↑ Kaliszewski, K; Brona, A; Gajdzis, P; Otlewska, A; Sutkowski, K «Bilateral Warthin tumor with a fibrous variant of chronic lymphocytic thyroiditis misdiagnosed as well-differentiated thyroid cancer with lymph node metastasis» (en anglès). Pol Arch Intern Med, 2019 Oct 30; 129 (10), pp: 709-711. ISSN 1897-9483. DOI: 10.20452/pamw.14922. PMID: 31389402 [Consulta: 9 gener 2025].
* ↑ Alshammari, A; Aljufairi, E; Alsayed, A «Oncocytic mucoepidermoid carcinoma of the parotid gland: case report» (en anglès). J Surg Case Rep, 2022 Feb 21; 2022 (2), pp: rjac039. PMID: 35198144. DOI: 10.1093/jscr/rjac039. PMC: 8860490 [Consulta: 27 gener 2025].
* ↑ Rasul, U; Bradish, T; Bashir, MT; Shakeel, M «Sclerosing variant of mucoepidermoid carcinoma: a diagnostic challenge» (en anglès). BMJ Case Rep, 2020 Oct 10; 13 (10), pp: e236509. PMID: 33040037. DOI: 10.1136/bcr-2020-236509. PMC: 7549475 [Consulta: 7 febrer 2025].
* ↑ Luo, J; Huang, F; Huang, P «Parotid gland oncocytoma mimicking local malignancy of Warthin's tumour on contrast-enhanced ultrasound» (en anglès). Endokrynol Pol, 2022; 73 (6), pp: 998-999. ISSN 2299-8306. DOI: 10.5603/EP.a2022.0074. PMID: 36519658 [Consulta: 19 desembre 2024].
* ↑ Dababneh, MN; Griffith, CC; Patel, MR; Magliocca, KR «Sebaceous Lymphadenoma: Radiology-Pathology Correlation» (en anglès). Head Neck Pathol, 2021 Jun; 15 (2), pp: 593-598. PMID: 33398686. DOI: 10.1007/s12105-020-01266-5. PMC: 8134647 [Consulta: 19 desembre 2024].
* ↑ Gontarz, M; Gąsiorowski, K; Bargiel, J; Marecik, T; Szczurowski, P; et al «Extraparotid Warthin Tumors Imitating Metastasis of Oral Cancers» (en anglès). Int Arch Otorhinolaryngol, 2021 Oct 19; 26 (2), pp: e278-e280. PMID: 35602271. DOI: 10.1055/s-0041-1724090. PMC: 9122773 [Consulta: 28 desembre 2024].
* ↑ Gontarz, M; Bargiel, J; Gąsiorowski, K; Marecik, T; Szczurowski, P; Hramyka, A; Kuczera, J; et al «Could Obesity Be Related to the Increasing Incidence of Warthin Tumors?» (en anglès). J Clin Med, 2024 Ag 21; 13 (16), pp: 4935. PMID: 39201077. DOI: 10.3390/jcm13164935. PMC: 11355748 [Consulta: 29 octubre 2024].
* ↑ Kolary-Siekierska, K; Jałocha-Kaczka, A; Niewiadomski, P; Miłoński, J «Warthin tumors – risk factors, diagnostics, treatment» (en anglès). Nowotwory. J Oncol, 2024 Mar; 74 (2), pp: 99-104. ISSN 2300-2115. DOI: 10.5603/njo.98175 [Consulta: 30 setembre 2024].
* ↑ Ramírez-Alvarado, C; Mora-Constantino, J; Domínguez Carrillo, LG «Tumor de Warthin» (en anglès). Acta Méd GA, 2015 Gen-Mar; 13 (1), pp: 42-45. ISSN 1870-7203 [Consulta: 14 novembre 2024].
* ↑ Limaiem, F; Jain, P «Warthin Tumor» (en anglès). StatPearls [Internet]. StatPearls Publishing LLC, 2023 Gen 1; NBK557640 (rev), pàgs: 7. PMID: 32491572 [Consulta: 22 agost 2024].
* ↑ Mukherji, S; Sheth, S «Warthin's Tumor of Bilateral Parotid Glands: A Case Report» (en anglès). J Maxillofac Oral Surg, 2012 Des; 11 (4), pp: 483-486. PMID: 24293945. DOI: 10.1007/s12663-010-0099-3. PMC: 3485471 [Consulta: 22 agost 2024].
* ↑ Deveer, M; Sahan, M; Sivrioglu, AK; Celik, OI «Bilateral multifocal Warthin tumours» (en anglès). BMJ Case Rep, 2013 Maig 22; 2013, pp: bcr2013009336. PMID: 23704438. DOI: 10.1136/bcr-2013-009336. PMC: 3669944 [Consulta: 23 agost 2024].
* ↑ Maiorano, E; Lo Muzio, L; Favia, G; Piattelli, A «Warthin's tumour: a study of 78 cases with emphasis on bilaterality, multifocality and association with other malignancies» (en anglès). Oral Oncol, 2002 Gen; 38 (1), pp: 35-40. ISSN 1368-8375. DOI: 10.1016/s1368-8375(01)00019-7. PMID: 11755819 [Consulta: 9 novembre 2024].
* ↑ Zaccarini, DJ; Khurana, KK «Incidence of Non-Salivary Gland Neoplasms in Patients with Warthin Tumor: A Study of 73 Cases» (en anglès). Head Neck Pathol, 2020 Jun; 14 (2), pp: 412-418. PMID: 31228167. DOI: 10.1007/s12105-019-01049-7. PMC: 7235100 [Consulta: 14 novembre 2024].
* ↑ Hung, CJ; Kang, BH; Wang, JS; Lin, YS «Ulcerative Warthin Tumor: A Case Report and Review of the Literature» (en anglès). Ear Nose Throat J, 2022 Jun; 101 (5), pp: 332-335. ISSN 1942-7522. DOI: 10.1177/0145561320957574. PMID: 32931334 [Consulta: 24 agost 2024].
* ↑ Park, SJ; Hong, SM; Kim, YB; Park, IS «Warthin's Tumor with Skin Ulceration Mimicking Parotid Malignancy» (en anglès). Korean J Otorhinolaryngol-Head Neck Surg, 2014; 57 (11), pp: 798-801. ISSN 2092-6529. DOI: 10.3342/kjorl-hns.2014.57.11.798 [Consulta: 19 febrer 2025].
* ↑ Shou, L; Chen, X; Yang, J; Jiang, Y «Malignant transformation of Warthin's tumor into squamous cell carcinoma: A case report» (en anglès). Oncol Lett, 2022 Maig 12; 24 (1), pp: 201. PMID: 35720470. DOI: 10.3892/ol.2022.13322. PMC: 9178688 [Consulta: 22 agost 2024].
* ↑ Gorai, S; Numata, T; Kawada, S; Nakano, M; et al «Malignant lymphoma arising from heterotopic Warthin's tumor in the neck: case report and review of the literature» (en anglès). Tohoku J Exp Med, 2007 Jun; 212 (2), pp: 199-205. PMID: 17548964. DOI: 10.1620/tjem.212.199. ISSN: 1349-3329 [Consulta: 23 agost 2024].
* ↑ Gutierrez-Alvarez, M; Martinez, C; Campollo Lopez, AP; Fuentes, K; Robles Aviña, JA «Warthin's Tumor of the Parotid Gland With Degeneration to Diffuse Large B-cell Lymphoma: A Case Report and Review of Literature» (en anglès). Cureus, 2023 Mar 28; 15 (3), pp: e36802. PMID: 37123704. DOI: 10.7759/cureus.36802. PMC: 10134961 [Consulta: 23 novembre 2024].
* ↑ Alnoor, F; Gandhi, JS; Stein, MK; Gradowski, JF «Follicular Lymphoma Diagnosed in Warthin Tumor: A Case Report and Review of the Literature» (en anglès). Head Neck Pathol, 2020 Jun; 14 (2), pp: 386-391. PMID: 31183747. DOI: 10.1007/s12105-019-01045-x. PMC: 7235116 [Consulta: 19 setembre 2024].
* ↑ Giaslakiotis, K; Androulaki, A; Panagoulias, G; Kyrtsonis, MC; Lazaris, AC; et al «T cell lymphoblastic lymphoma in parotidectomy for Warthin's tumor: case report and review of the literature» (en anglès). Int J Hematol, 2009 Abr; 89 (3), pp: 359-364. ISSN 0925-5710. DOI: 10.1007/s12185-009-0271-z. PMID: 19294485 [Consulta: 22 desembre 2024].
* ↑ Smółka, W; Markowski, J; Piotrowska-Seweryn, A; Paleń, P; et al «Mucoepidermoid carcinoma in Warthin tumor of the parotid gland» (en anglès). Arch Med Sci, 2015 Jun 19; 11 (3), pp: 691-695. PMID: 26170867. DOI: 10.5114/aoms.2015.52379. PMC: 4495166 [Consulta: 21 gener 2025].
* ↑ Rimmer, RA; Cottrill, EE «Multifocal Warthin's Tumor: An Uncommon Presentation of Bilateral Cervical Lymphadenopathy» (en anglès). Case Rep Otolaryngol, 2018 Set 3; 2018, pp: 3791825. PMID: 30254781. DOI: 10.1155/2018/3791825. PMC: 6140128 [Consulta: 8 octubre 2024].
* ↑ Aoki, R; Ito, R; Ohashi, A; Niwa, R; Matsuyama, M; Oka, S; et al «A Case of Warthin’s Tumor Together with IgG4-Related Sialadenitis» (en anglès). Open J Pathol, 2024 Jul; 14 (3), pp: 81-89. ISSN 2164-6775. DOI: 10.4236/ojpathology.2024.143010 [Consulta: 12 març 2025].
* ↑ Pelucchi, S; Bianchini, C; Ciorba, A; Stomeo, F; et al «Simultaneous nasopharyngeal and parotid gland Warthin's tumour: a case report» (en anglès). Acta Otorhinolaryngol Ital, 2015 Abr; 35 (2), pp: 129-131. ISSN 1827-675X. PMC: 4443567. PMID: 26019399 [Consulta: 15 desembre 2024].
* ↑ Tong, HC; Ma, S; Chen, L; Meng, X; Li, YC; et al «Warthin tumor concomitant with mantle cell lymphoma: a case report and review of literature» (en anglès). Diagn Pathol, 2024 Ag 24; 19 (1), pp: 114. PMID: 39182117. DOI: 10.1186/s13000-024-01538-6. PMC: 11344329 [Consulta: 29 agost 2024].
* ↑ Clark, SB; Alsubait, S «Non–Small Cell Lung Cancer» (en anglès). StatPearls [Internet]. StatPearls Publishing LLC, 2023 Set 4; NBK562307 (rev), pàgs: 7. PMID: 32965978 [Consulta: 14 febrer 2025].
* ↑ Zorlu, E; Atasoy, P; Günal, N; Dural, K; Özpolat, B «Lung cancer and Warthin's tumor: a case report and review of the literature» (en anglès). Curr Thorac Surg, 2018; 3 (1), pp: 13-16. ISSN 2548-0316. DOI: 10.26663/cts.2018.0004 [Consulta: 21 setembre 2024].
* ↑ Jun, L; Ming, Z «Classical Hodgkin lymphoma arising from heterotopic Warthin's tumor in the cervical lymph node: A case report» (en anglès). Oncol Lett, 2018 Jul; 16 (1), pp: 619-622. PMID: 29928448. DOI: 10.3892/ol.2018.8682. PMC: 6006268 [Consulta: 21 setembre 2024].
* ↑ Eliot, CA; Smith, AB; Foss, RD «Sclerosing polycystic adenosis» (en anglès). Head Neck Pathol, 2012 Jun; 6 (2), pp: 247-249. PMID: 22183766. DOI: 10.1007/s12105-011-0317-4. PMC: 3370019 [Consulta: 17 setembre 2024].
* ↑ Tokyol, C; Aktepe, F; Hastürk, GS; Yıldız, H; Miman, MC «Sclerosing polycystic adenosis of the parotid gland presenting with a Warthin tumor» (en anglès). Kulak Burun Bogaz Ihtis Derg, 2012 Set-Oct; 22 (5), pp: 288-292. ISSN 2147-6756. DOI: 10.5606/kbbihtisas.2012.055. PMID: 22991990 [Consulta: 17 setembre 2024].
* ↑ Savassi Guimaraes, C; Moulton-Levy, N; Sapadin, A; Vidal, C «Kimura's disease: a case report» (en anglès). Case Rep Med, 2009 Jun 11; 2009, pp: 424053. PMID: 19718429. DOI: 10.1155/2009/424053. PMC: 2729446 [Consulta: 23 agost 2024].
* ↑ Almazyad, A; Al Khudiri, N; Alshieban, SS; Pharaon, MM «Concurrent Warthin tumor and Kimura disease: a case report» (en anglès). J Med Case Rep, 2023 Gen 8; 17 (1), pp: 7. PMID: 36611215. DOI: 10.1186/s13256-022-03729-5. PMC: 9826584 [Consulta: 23 agost 2024].
* ↑ Maheshwari, V; Jain, A; Varshney, M; Alam, K; et al «Warthin's tumour with coexistent tuberculosis» (en anglès). BMJ Case Rep, 2011 Feb 2; 2011, pp: bcr0920103349. PMID: 22714616. DOI: 10.1136/bcr.09.2010.3349. PMC: 3038039 [Consulta: 23 agost 2024].
* ↑ Abdullah, AM; Qaradakhy, AJ; Saeed, YA; Salih, AM; Karim, S; Ali, OA; Hassan, SH; et al «Papillary thyroid carcinoma associated with non‑functioning parathyroid carcinoma with Warthin's tumor of the parotid gland: A case report and brief literature review» (en anglès). Med Int (Lond), 2023 Maig 15; 3 (3), pp: 26. PMID: 37304572. DOI: 10.3892/mi.2023.86. PMC: 10251473 [Consulta: 10 setembre 2024].
* ↑ Shin, G; Kim, H; Gong, M; Han, SY; et al «Synchronous occurrence of oral squamous cell carcinoma and Warthin's tumor: systematic review and case report» (en anglès). J Korean Assoc Oral Maxillofac Surg, 2024 Jun 30; 50 (3), pp: 134-139. PMID: 38940649. DOI: 10.5125/jkaoms.2024.50.3.134. PMC: 11217692 [Consulta: 23 agost 2024].
* ↑ Tan, CL; Raju, GC; Petersson, F «A case of coexisting Warthin tumor and Langerhans cell histiocytosis associated with necrosis, eosinophilic abscesses and a granulomatous reaction in intraparotid lymph nodes» (en anglès). Rare Tumors, 2011 Abr 4; 3 (2), pp: e16. PMID: 21769315. DOI: 10.4081/rt.2011.e16. PMC: 3132120 [Consulta: 5 desembre 2024].
* ↑ Ben-Dov, T; Edelstein, E; Nageris, BI; Kassem, F «Synchronous parotid and nasopharyngeal Warthin's tumor: case report and literature review» (en anglès). Braz J Otorhinolaryngol, 2020 Des; 86 (Supl 1), pp: 44-47. PMID: 28711460. DOI: 10.1016/j.bjorl.2017.05.009. PMC: 9422486 [Consulta: 8 setembre 2024].
* ↑ Val-Bernal, JF; Mayorga, MM; Martín-Soler, P; Obeso, S; et al «Synchronous Warthin tumor and papillary oncocytic cystadenoma in the ipsilateral parotid gland: an unreported association» (en anglès). Rom J Morphol Embryol, 2019; 60 (3), pp: 993-1002. ISSN 2066-8279. PMID: 31912114 [Consulta: 26 agost 2024].
* ↑ Taraz Jamshidi, S; Mahjouri, S; Vazifeh Mostaan, L «Mucoepidermoid Carcinoma Superimposed on a Warthin's Tumor: A Case Report and Review of the Literature» (en anglès). Iran J Otorhinolaryngol, 2021 Gen; 33 (114), pp: 49-54. PMID: 33654691. DOI: 10.22038/ijorl.2020.46189.2514. PMC: 7897439 [Consulta: 8 setembre 2024].
* ↑ Yorita, K; Nakagawa, H; Miyazaki, K; Fukuda, J; et al «Infarcted Warthin tumor with mucoepidermoid carcinoma-like metaplasia: a case report and review of the literature» (en anglès). J Med Case Rep, 2019 Gen 14; 13 (1), pp: 12. PMID: 30636634. DOI: 10.1186/s13256-018-1941-3. PMC: 6330755 [Consulta: 25 octubre 2024].
* ↑ Nielson, KJ; Lorenzo, G; Agarwal, S «Salivary Duct Carcinoma Arising in a Warthin Tumor of the Parotid Gland: A Rare Case Report with Review of Literature and PD-L1 Expression» (en anglès). Head Neck Pathol, 2023 Des; 17 (4), pp: 1042-1051. PMID: 37831429. DOI: 10.1007/s12105-023-01587-1. PMC: 10739639 [Consulta: 17 gener 2025].
* ↑ Silva, J; Teixeira, N; Ramos, N; Ramos, S «Warthin's Tumor: A Rare Case Report of a Bilateral Multifocal Parotid Tumor Associated with an Ectopic Tumor» (en anglès). Acta Med Port, 2025 Feb 3; 38 (2), pp: 112-116. ISSN 1646-0758. DOI: 10.20344/amp.22147. PMID: 39642049 [Consulta: 2 març 2025].
* ↑ Klamminger, GG; Issing, C; Burck, I; Herr, C; Endemann, E; Stöver, T; et al «Uncommon Coexistence of Pleomorphic Adenoma and Warthin's Tumor in a Painfully Swollen Left Parotid Gland: A Surgical Case Report» (en anglès). Am J Case Rep, 2023 Nov 30; 24, pp: e940985. PMID: 38031394. DOI: 10.12659/AJCR.940985. PMC: 10697545 [Consulta: 10 setembre 2024].
* ↑ Kawano, H; Kimura, T; Kikuchi, N; Ishii, A; Ikeda, E «Stroma-poor Warthin's tumor with significant oncocytic hyperplasia: case presentation and considerations regarding its histogenesis» (en anglès). Rom J Morphol Embryol, 2016; 57 (2), pp: 585-590. ISSN 2066-8279. PMID: 27516039 [Consulta: 12 desembre 2024].
* ↑ Mansikka, I; Kinnunen, I; Hirvonen, J; Vainio, P; Velhonoja, J «Tumor-to-tumor metastasis to Warthin tumor presenting as an initial sign of breast carcinoma: A case report» (en anglès). Clin Case Rep, 2023 Gen 6; 11 (1), pp: e6817. PMID: 36619482. DOI: 10.1002/ccr3.6817. PMC: 9817488 [Consulta: 30 setembre 2024].
* ↑ Chen, SL; Hwang, CC; Liu, YC; Chen, WT; Yang, SW «Warthin's tumor with necrotizing tuberculous granulomatous inflammation causing severe facial nerve adhesion in parotid gland: A case report and literature review» (en anglès). Medicine (Baltimore), 2020 Feb; 99 (7), pp: e18763. ISSN 1536-5964. PMC: 7035061. PMID: 32049782 [Consulta: 19 novembre 2024].
* ↑ Bu, L; Zhu, H; Racila, E; Khaja, S; et al «Xanthogranulomatous Sialadenitis, an Uncommon Reactive Change is Often Associated with Warthin's Tumor» (en anglès). Head Neck Pathol, 2020 Jun; 14 (2), pp: 525-532. PMID: 31473936. DOI: 10.1007/s12105-019-01066-6. PMC: 7235131 [Consulta: 6 setembre 2024].
* ↑ Quer, M; Hernandez-Prera, JC; Silver, CE; Casasayas, M; Simo, R; Vander Poorten, V; Guntinas-Lichius, O; Bradley, PJ; et al «Current Trends and Controversies in the Management of Warthin Tumor of the Parotid Gland» (en anglès). Diagnostics (Basel), 2021 Ag 13; 11 (8), pp: 1467. PMID: 34441400. DOI: 10.3390/diagnostics11081467. PMC: 8391156 [Consulta: 1r setembre 2024].
* ↑ Alqaryan, S; Aldokhayel, F; Alotaibi, M; Alnasser, A; Alabdulqader, A; Alessa, M; et al «Factors Associated With Postoperative Complications in Patients Who Underwent Parotidectomy: A Retrospective Study» (en anglès). Ear Nose Throat J, 2024 Maig 9; 1455613241244656, pp: 1-6. ISSN 1942-7522. DOI: 10.1177/01455613241244656. PMID: 38721821 [Consulta: 3 novembre 2024].
* ↑ Hernando, M; Martín-Fragueiro, L; Eisenberg, G; Echarri, R; García-Peces, Y; et al «Tratamiento quirúrgico de los tumores de glándulas salivales» (en castellà). Acta Otorrinolaringol Esp, 2009 Set-Oct; 60 (5), pp: 340-345. ISSN 1988-3013. DOI: 10.1016/j.otorri.2009.04.001. PMID: 19814986 [Consulta: 3 novembre 2024].
* ↑ Young, A; Okuyemi, OT «Frey Syndrome» (en anglès). StatPearls [Internet]. StatPearls Publishing LLC, 2023 Gen 12; NBK562247 (rev), pàgs: 13. PMID: 562247 [Consulta: 19 octubre 2024].
* ↑ Chedid, HM; Rapoport, A; Fernandes Aikawa, K; Dos Santos Menezes, A; Curioni, OA «Warthin's tumor of the parotid gland: study of 70 cases» (en anglès). Rev Col Bras Cir, 2011 Mar-Abr; 38 (2), pp: 90-94. ISSN 1809-4546. DOI: 10.1590/s0100-69912011000200004. PMID: 21710045 [Consulta: 19 octubre 2024].
* ↑ Sirviö, M; Aro, K; Naukkarinen, M; Mäkitie, A; Tarkkanen, J; et al «Clinical decision making when cytology indicates a Warthin tumor» (en anglès). Sci Rep, 2024 Abr 17; 14 (1), pp: 8832. PMID: 38632256. DOI: 10.1038/s41598-024-58892-0. PMC: 11023945 [Consulta: 28 desembre 2024].
* ↑ Espinoza, S; Felter, A; Malinvaud, D; Badoual, C; Chatellier, G; et al «Warthin's tumor of parotid gland: Surgery or follow-up? Diagnostic value of a decisional algorithm with functional MRI» (en anglès). Diagn Interv Imaging, 2016 Gen; 97 (1), pp: 37-43. ISSN 2211-5684. DOI: 10.1016/j.diii.2014.11.024. PMID: 25543869 [Consulta: 5 gener 2025].
* ↑ Lee, DH; Yoon, TM; Lee, JK; Lim, SC «Surgical treatment strategy in Warthin tumor of the parotid gland» (en anglès). Braz J Otorhinolaryngol, 2019 Set-Oct; 85 (5), pp: 546-550. PMID: 29807810. DOI: 10.1016/j.bjorl.2018.04.004. PMC: 9443013 [Consulta: 1r setembre 2024].
* ↑ Do, K; Kawana, E; Tian, S; Bigcas, JL «Treatment of Warthin's Tumors of the Parotid Gland With Radiofrequency Ablation: A Systematic Review of the Current Literature» (en anglès). Ear Nose Throat J, 2024 Abr 22; 1455613241248119, pp: 1-9. ISSN 1942-7522. DOI: 10.1177/01455613241248119. PMID: 38647239 [Consulta: 1r setembre 2024].
* ↑ Lee, E; Badger, C; Mamidi, IS; Benito, DA; Li, L; Goodman, JF; et al «Ultrasound-guided ethanol sclerotherapy for multifocal unilateral Warthin's tumor after partial parotidectomy» (en anglès). Ultrasound, 2022 Maig; 30 (2), pp: 158-161. PMID: 35509301. DOI: 10.1177/1742271X211030302. PMC: 9058389 [Consulta: 2 setembre 2024].

## Bibliografia

* Fois, Paolo; Mureddu, Luca; Manca, Alessandra; Varrucciu, Simona; Crescio, Claudia; Gallus, Roberto; et al. Preoperative Diagnosis of Warthin Tumors Combining Cytological, Clinical and Ultrasonographic Information within a Multidisciplinary Approach in a Lump Clinic (en anglès). J Pers Med, 2023 Jun 29; 13 (7), pp: 1075. PMID: 37511688. DOI 10.3390/jpm13071075 [Consulta: 24 setembre 2024].
* Aoki, Ryogo; Tanaka, Takuji. Pathogenesis of Warthin's Tumor: Neoplastic or Non-Neoplastic? (en anglès). Cancers (Basel), 2024 Feb 23; 16 (5), pp: 912. PMID: 38473274. DOI 10.3390/cancers16050912 [Consulta: 2 setembre 2024].
* Cosoroaba, Raluca; Ceausu, Raluca Amalia; Gaje, Nela Pusa; Vasca, Elisabeta Maria; Dumitru, Cristina Stefania; Olariu, Iustin; et al. High Intraepithelial Mast Cell Density in Warthin's Tumor (en anglès). In Vivo, 2024 Maig 3; 38 (3), pp: 1104-1111. PMID: 38688595. DOI 10.21873/invivo.13544 [Consulta: 29 octubre 2024].
* Yang, Jing; Bi, Qiu; Jin, Yiren; Yang, Yong; Du, Ji; et al. Different MRI-based radiomics models for differentiating misdiagnosed or ambiguous pleomorphic adenoma and Warthin tumor of the parotid gland: a multicenter study (en anglès). Front Oncol, 2024 Jun 13; 14, pp: 1392343. PMID: 38939335. DOI 10.3389/fonc.2024 [Consulta: 13 gener 2025].
* Sun, Hongbiao; Sun, Zuoheng; Wang, Wenwen; Cha, Xudong; Jiang, Qinling; Wang, Xiang; et al. The value of T1- and FST2-Weighted-based radiomics nomogram in differentiating pleomorphic adenoma and Warthin tumor (en anglès). Transl Oncol, 2024 Ag 18; 49, pp: 102087. PMID: 39159554. DOI 10.1016/j.tranon.2024.102087 [Consulta: 11 setembre 2024].
* Sun, Jiabin; Kuai, Xinping; Huang, Dawei; Ji, Xinghua; et al. Assessment of synthetic MRI to distinguish Warthin's tumor from pleomorphic adenoma in the parotid gland: comparison of two methods of positioning the region of interest for synthetic relaxometry measurement (en anglès). Front Oncol, 2024 Oct 4; 14, pp: 1446736. PMID: 39429473. DOI 10.3389/fonc.2024.1446736 [Consulta: 19 novembre 2024].
* Donci, Delia Doris; Solomon, Carolina; Băciuț, Mihaela; Dinu, Cristian; Stoia, Sebastian; Rusu, Georgeta Mihaela; et al. The Role of MRI Radiomics Using T2-Weighted Images and the Apparent Diffusion Coefficient Map for Discriminating Between Warthin's Tumors and Malignant Parotid Gland Tumors (en anglès). Cancers (Basel), 2025 Feb 12; 17 (4), pp: 620. PMID: 40002215. DOI 10.3390/cancers17040620 [Consulta: 6 març 2025].

## Enllaços externs

* Warthin Tumour Pathology mini tutorials. 2021 Ag (en anglès)
* Warthin tumor - minimally invasive surgical approach Filipov, I. 2022 Abr (en anglès)